ยุบ!!! ศาลรธน.ฟัน “ทษช.” ทำลายระบอบประชาธิปไตยฯ แบนกก.บห.พรรคยุ่งการเมือง 10 ปี
ยุบ!!! ศาลรธน.ฟัน “ทษช.” ทำลายระบอบประชาธิปไตยฯ แบนกก.บห.พรรคยุ่งการเมือง 10 ปี
7 มี.ค. 2562

ผู้สื่อข่าวรายงานว่า วันนี้(7มี.ค.62)ศาลรัฐธรรมนูญมีมติเป็นเอกฉันท์ให้ยุบพรรคไทยรักษาชาติ (ทษช.) กรณีที่เสนอพระนามทูลกระหม่อมหญิงอุบลรัตนฯ มหิดล ในรายชื่อบัญชีนายกรัฐมนตรีของพรรค ซึ่งอาจเป็นปฏิปักษ์ต่อการปกครองระบอบประชาธิปไตยอันมีพระมหากษัตริย์เป็นประมุข เนื่องจากพระบรมวงศ์ศานุวงศ์ตั้งแต่ชั้นพระองค์เจ้าขึ้นไปย่อมดำรงอยู่เหนือการเมือง
นอกจากนั้น ศาลรัฐธรรมนูญยังมีมติ 6 ต่อ 3 ให้เพิกถอนสิทธิการลงสมัครรับเลือกตั้งกรรมการบริหารพรรคไทยรักษาชาติเป็นเวลา 10 ปีนับตั้งแต่วันที่ศาลรัฐธรรมนูญมีคำสั่งยุบพรรค และห้ามไม่ให้ไปจัดตั้งพรรคใหม่ หรือเป็นกรรมการบริหารพรรคอื่น หรือเข้าไปมีส่วนเกี่ยวข้องกับพรรคการเมือง เป็นเวลา 10 ปี
ทั้งนี้ สำหรับรายชื่อคณะกรรมการบริหารของพรรคไทยรักษาชาติ มี 14 คน ประกอบด้วย
ร.ท.ปรีชาพล พงษ์พานิช หัวหน้าพรรค
น.ส.สุณีย์ เหลืองวิจิตร รองหัวหน้าพรรค
นพ.พงษ์ศักดิ์ ภูสิทธิ์สกุล รองหัวหน้าพรรค
นายพฤฒิชัย วิริยะโรจน์ รองหัวหน้าพรรค
นายฤภพ ชินวัตร รองหัวหน้าพรรค
นายมิตติ ติยะไพรัช เลขาธิการพรรค
นายคณาพจน์ โจมฤทธิ์ รองเลขาธิการพรรค
นายต้น ณ ระนอง รองเลขาธิการพรรค
นายวิม รุ่งวัฒนจินดา รองเลขาธิการพรรค
น.ส.ชยิกา วงศ์นภาจันทร์ นายทะเบียนสมาชิกพรรค
นายพงษ์เกษม สัตยาประเสริฐ โฆษกพรรค
นางเพ็งดิษฐ์ เหรัญญิกพรรค
รศ.ดร.รุ่งเรือง พิทยศิริ กรรมการบริหารพรรค
นายจุลพงษ์ โนนศรีชัย กรรมการบริหารพรรค